96/599/EY: Komission päätös, tehty 9 päivänä lokakuuta 1996, luvan antamisesta jäsenvaltioille toteuttaa väliaikaisesti Alankomaiden kuningaskuntaa koskevia lisätoimenpiteitä Pseudomonas solanacearum (Smith) Smith-taudinaiheuttajan leviämisen estämiseksi tehdyn päätöksen 95/506/EY muuttamisesta (ETA:n kannalta merkityksellinen teksti)



Virallinen lehti nro L 265 , 18/10/1996 s. 0018 - 0019



KOMISSION PÄÄTÖS, tehty 9 päivänä lokakuuta 1996, luvan antamisesta jäsenvaltioille toteuttaa väliaikaisesti Alankomaiden kuningaskuntaa koskevia lisätoimenpiteitä Pseudomonas solanacearum (Smith) Smith-taudinaiheuttajan leviämisen estämiseksi tehdyn päätöksen 95/506/EY muuttamisesta (ETA:n kannalta merkityksellinen teksti) (96/599/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasveille tai kasvituotteille haitallisten organismien yhteisöön kulkeutumiseen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna direktiivillä 96/14/EY (2), ja erityisesti sen 15 artiklan 3 kohdan, sekä katsoo, että jos jäsenvaltio toteaa, että perunan tumman rengasmädän aiheuttajan, Pseudomonas solanacearum (Smith) Smith -taudinaiheuttajan välitön kulkeutumisvaara sen alueelle toisesta jäsenvaltiosta on olemassa, se voi väliaikaisesti toteuttaa tarvittaviksi katsomiaan lisätoimenpiteitä suojautuakseen kyseiseltä vaaralta, jos komissio ei ole ottanut käyttöön tällaisia toimenpiteitä, Alankomaiden kuningaskunta ilmoitti muille jäsenvaltioille ja komissiolle 3 päivänä lokakuuta 1995, että jotkin tästä maasta peräisin olevat perunanäytteet tunnistettiin Pseudomonas solanacearum -taudinaiheuttajan saastuttamiksi; Alankomaiden toimittamat täydentävät kertomukset osoittivat, että useammat näytteet vuoden 1995 perunasadosta siemenperunat mukaan lukien varmistuivat Pseudomonas solanacearum -taudinaiheuttajan saastuttamiksi; tämän vuoksi komissio teki päätöksen 95/506/EY (3) luvan antamisesta jäsenvaltioille toteuttaa väliaikaisesti Alankomaiden kuningaskuntaa koskevia lisätoimenpiteitä Pseudomonas solanacearum (Smith) Smith -taudinaiheuttajan leviämisen estämiseksi, Alankomaiden ja muiden jäsenvaltioiden komissiolle toimittamien tietojen mukaan tällaisten toimenpiteiden käyttöön ottaminen vuoden 1996 aikana vaikuttaa antaneen tarvittavan suojan Pseudomonas solanacearum -taudinaiheuttajan leviämisen estämiseksi, vuonna 1996 tehdyistä laajoista tutkimuksista huolimatta ei ole kuitenkaan vielä ollut mahdollista tunnistaa saastumisen lähdettä eikä määritellä saastumisen laajuutta Alankomaissa; parhaillaan keskustellaan myös Pseudomonas solanacearum -taudinaiheuttajaa koskevasta yhteisön valvontajärjestelmän perustamisesta, mutta on edelleen aiheellista ottaa käyttöön ylimääräisiä Alankomaiden kuningaskuntaa koskevia toimenpiteitä muiden jäsenvaltioiden suojelemiseksi Pseudomonas solanacearum -taudinaiheuttajan leviämiseltä; tämän vuoksi päätöstä 95/506/EY olisi jatkettava edelleen rajoitetun ajan, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 95/506/EY seuraavasti: 1. Korvataan 1 artiklassa sanat "vuoden 1995 satoon kuuluvien perunoiden osalta, 30 päivään kesäkuuta 1996 mennessä siemenperunoiden osalta ja 30 päivään syyskuuta 1996 muiden perunoiden osalta" sanoilla "vuoden 1996 satoon kuuluvien perunoiden osalta, 30 päivään kesäkuuta 1997 mennessä siemenperunoiden osalta ja 30 päivään syyskuuta 1997 muiden perunoiden osalta". 2. Korvataan 3 artiklan 1 kohdan viimeisessä alakohdassa viittaukset "1 päivään toukokuuta 1996" viittauksilla "1 päivään toukokuuta 1997". 3. Korvataan 3 artiklan 3 kohdassa viittaukset "15 päivään joulukuuta 1995" ja "1994 ja 1995" vastaavasti viittauksilla "15 päivään joulukuuta 1996" ja "1996". 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä lokakuuta 1996. Komission puolesta Franz FISCHLER Komission jäsen (1) EYVL N:o L 26, 31.1.1977, s. 20 (2) EYVL N:o L 68, 19.3.1996, s. 24 (3) EYVL N:o L 291, 6.12.1995, s. 48